**Ministru kabineta noteikumu projekta “Grozījumi Ministru kabineta 2011.gada 15.februāra noteikumos Nr.131“Iedzīvotāju reģistrā iekļauto ziņu aktualizēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2015.gada 17.decembra likums “Grozījumi Iedzīvotāju reģistra likumā”.Ministru kabineta 2014.gada 1.jūlija sēdes protokola Nr.36 57.§ 2.4.apakšpunkts (Uzdevums Nr.2014-UZD2153). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 17.decembra likumā “Grozījumi Iedzīvotāju reģistra likumā” paredzēts, ka ar 2017.gada 1.jūliju Iedzīvotāju reģistrā iekļaus ziņas par ārzemnieka identifikācijas kodu, kas ierakstīts viņa personu apliecinošā dokumentā, un Latvijas pilsonim, Latvijas nepilsonim ārvalstī piešķirto identifikācijas kodu, kas ierakstīts kompetentas iestādes izsniegtā dokumentā, kurš ļauj personai uzturēties ārvalstī, kā arī personu, kuras Latvijā saņēmušas uzturēšanās atļauju, reģistrācijas apliecību vai pastāvīgās uzturēšanās apliecību, ārvalstī piešķirto identifikācijas kodu, kas ierakstīts kompetentas iestādes izsniegtā dokumentā, kurš ļauj personai uzturēties ārvalstī. Savukārt Ministru kabineta 2011.gada 15.februāra noteikumos Nr.131 “Iedzīvotāju reģistrā iekļauto ziņu aktualizēšanas kārtība” (turpmāk – Noteikumi) nav paredzēts, ka ziņas par citas valsts piešķirto identifikācijas kodu Pilsonības un migrācijas lietu pārvalde (turpmāk – Pārvalde) aktualizē, kā arī nav noteikts, ka Latvijas pilsonim, Latvijas nepilsonim, personai, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību būtu jāsniedz ziņas par tai ārvalstī piešķirto citas valsts piešķirto identifikācijas kodu. Tādējādi precizēti Noteikumi atbilstoši minētajam regulējumam nosakot, ka šīs ziņas Iedzīvotāju reģistrā varēs aktualizēt, sākot ar 2017.gada 1.jūliju (termiņš kurā stājas spēkā minētie grozījumi Iedzīvotāju reģistra likumā).Atbilstoši Ministru kabineta 2014.gada 1.jūlija sēdes protokola Nr.36 57.§ 2.4.apakšpunktam Iekšlietu ministrijai bija jāsagatavo un līdz 2015.gada 1.janvārim jāiesniedz noteiktā kārtībā Ministru kabinetā grozījumus Noteikumos, paredzot, ka dzīvesvietas deklarēšanas iestāde nododot ziņas Iedzīvotāju reģistra datu aktualizēšanai par deklarēto dzīvesvietu, nodod arī datus par dzīvesvietas deklarācijas tiesisko pamatu. Ievērojot minēto tiek precizēts Noteikumu 9.1.apakšpunkts un 22.pielikums.Lai mazinātu personām administratīvo slogu, proti, personām nebūtu jāpilnvaro cita persona Noteikumu 13.2.apakšpunktā norādītā iesnieguma, ja personas paraksts uz tā ir notariāli apliecināts, iesniegšanai, kā arī nebūtu jāizmanto tikai speciāla tiešsaistes forma, lai iesniegtu iesniegumu, kas parakstīts ar drošu elektronisko parakstu, precizēts Noteikumu 32.punkts, paredzot, ka turpmāk iesniegumu, kas parakstīts ar drošu elektronisko parakstu, var iesniegt ne tikai izmantojot speciālu tiešsaistes formu tīmekļa vietnē [www.latvija.lv](http://www.latvija.lv), bet arī nosūtot to elektroniski Pārvaldei, kā arī to, ka personas iesniegumu, kurā personas paraksts ir notariāli apliecināts, varēs iesniegt cita persona klātienē Pārvaldē vai Latvijas Republikas diplomātiskajā vai konsulārajā pārstāvniecībā, vai arī nosūtīt pa pastu Pārvaldei.Tāpat projekts paredz precizēt to ziņu apjomu, ko Bāriņtiesas sniedz aktualizēšanai, atbilstoši spēkā esošajam regulējumam, tas ir, par bērna ievietošanu audžuģimenē un uzturēšanās izbeigšanu tajā (Bāriņtiesu likuma 25.panta pirmās daļas 3.punkts), par bērna izņemšanu no audžuģimenes (Bāriņtiesu likuma 23.panta pirmās daļas 3.punkts), par bērna ievietošanu ilgstošas sociālās aprūpes un sociālās rehabilitācijas institūcijā (Bāriņtiesu likuma 35.panta pirmā daļa) un bērna aprūpes izbeigšanu tajā (Bāriņtiesu likuma 36.panta otrā daļa).Ievērojot lietderības apsvērumus, ir grozīts Noteikumu 5.pielikums un izstrādāts 5.1pielikums, proti, nodalītas ziņas par aizbildnību un aizbildņiem no ziņām par aizgādni un aizgādnību, precizējot 5.pielikuma nosaukumu “Ziņas par aizgādību un ārpus ģimenes aprūpi”, jo veidlapā iekļauta informācija par visiem ārpus ģimenes aprūpes veidiem, ne tikai aizbildnību.Noteikumu 6.punktā norādītas ziņas, ko Iedzīvotāju reģistram sniedz dzimtsarakstu nodaļas. Savukārt Noteikumu 19.punktā noteikts, ka iestāde ziņas var sniegt, izmantojot tiešsaistes datu pārraidi, neaizpildot veidlapu. Tādējādi dzimtsarakstu nodaļas Noteikumu 6.punktā norādītas ziņas (kā piemēram, par laulības vai miršanas reģistrāciju) sniedz Pārvaldei tiešsaistes režīmā caur Civilstāvokļa aktu reģistrācijas informācijas sistēmu. Šobrīd ir konstatēts, ka Civilstāvokļu aktu reģistrācijas informācijas sistēmā tiek iekļautas ziņas par Latvijas pilsoņa, Latvijas nepilsoņa, personas, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību, bērna dzimšanu, nepiešķirot tam personas kodu, ja, reģistrējot tā dzimšanas faktu, netiek noteikts bērna tiesiskais statuss (valstiskā piederība un tās veids). Tā kā šiem bērniem netiek piešķirts personas kods, ziņas par bērnu tiešsaistes režīmā netiek iekļautas Iedzīvotāju reģistrā, kā rezultātā Iedzīvotāju reģistrā neparādās, ka personai ir piedzimis bērns, kas veicina neaktuālo ziņu esamību Iedzīvotāju reģistrā. Lai to novērstu, nepieciešams Noteikumu 6.punktu papildināt ar jaunu normu, paredzot, ka dzimtsarakstu nodaļa sniedz ziņas par Latvijas pilsoņa, Latvijas nepilsoņa, personas, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību, bērna dzimšanu, ja, reģistrējot tā dzimšanas faktu, netiek noteikts bērna tiesiskais statuss. Šīs ziņas tiks saņemtas no Civilstāvokļa aktu reģistrācijas informācijas sistēmas tiešsaistes režīmā un dzimtsarakstu nodaļām papildu slogs neradīsies.Tāpat praksē ir konstatēti vairāki gadījumi, kad atsevišķu valsts pārvaldes iestāžu rīcībā, saistībā ar to darba pienākumu izpildi, nonāk dokumenti, kas satur Iedzīvotāju reģistrā iekļaujamās ziņas par Latvijas pilsoni, Latvijas nepilsoni, personu, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību, un kas nesakrīt ar Iedzīvotāju reģistrā iekļautajām, piemēram, Valsts sociālās apdrošināšanas aģentūra saņem ziņas par personas miršanu ārvalstī, bet Iedzīvotāju reģistrā nav iekļautas ziņas par miršanu. Attiecībā uz zvērinātiem notāriem ir vairāki gadījumi, kad tie šķir laulību, par kuru Iedzīvotāju reģistrā nav iekļautas ziņas, vai tiek kārtota mantojuma lieta, bet ziņas par personas miršanu nav iekļautas Iedzīvotāju reģistrā. Lai mazinātu neaktuālo ziņu esamību Iedzīvotāju reģistrā un veicinātu ziņu aktualizēšanu, Noteikumos ir nepieciešams noteikt, ja Latvijas Republikas diplomātiskajai vai konsulārajai pārstāvniecībai, zvērinātam notāram, Valsts sociālās apdrošināšanas aģentūrai, Valsts ieņēmumu dienestam vai pašvaldības iestādei tiek uzrādīts vai to rīcībā nonāk dokuments, kas satur Iedzīvotāju reģistrā iekļaujamās ziņas par Latvijas pilsoni, Latvijas nepilsoni, personu, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību, tad attiecīgā iestāde nosūta ziņas Pārvaldei aktualizēšanai Iedzīvotāju reģistrā. Normā iekļautās iestādes (tai skaitā zvērināti notāri) ir tās, kurām galvenokārt, saistībā ar to amata pienākumu izpildi, tiek uzrādīts vai to rīcībā nonāk dokuments, kas satur Iedzīvotāju reģistrā iekļaujamās ziņas, līdz ar to skaidrības labad nepieciešams tās visas nosaukt.Tāpat šāda regulējuma esamība nodrošinās ne tikai aktuālo datu esamību, bet arī atsevišķos gadījumos mazinās personai administratīvo slogu, piemēram, ir gadījumi, kad, iestāde, veicot savus amata pienākumus, konstatē, ka personai Iedzīvotāju reģistrā nav iekļautas ziņas, piemēram, par laulību vai miršanu, līdz ar to iestāde lūdz personu pirms pakalpojuma saņemšanas doties uz Pārvaldi ziņu aktualizēšanai.Pašām iestādēm papildu darbs un administratīvais slogs neradīsies, jo norma paredz, ka iestāde (tai skaitā zvērināti notāri) gadījumā, ja tās rīcībā nonāks vai tai tiks uzrādīts dokuments (proti, dokuments ko iesniegs saistībā ar pakalpojuma pieprasīšanu un saistībā ar pakalpojuma sniegšanu tiks konstatēta ziņu neatbilstība) nosūta ziņas Pārvaldei, proti, vai ar pavadvēstuli, vai skenētā veidā nosūtīs dokumentus (atkarīgs no attiecīgajā iestādē noteiktās dokumentu aprites kārtības) Pārvaldei, kas attiecīgi izvērtēs saņemto dokumentu un nepieciešamības gadījumā veiks datu aktualizēšanu.Šobrīd Latvijas Republikas diplomātiskās un konsulārās pārstāvniecības to aktīvi dara par ārvalstī izsniegtiem dokumentiem, tāpat ir vienošanās ar Valsts sociālās apdrošināšanas aģentūru un Valsts ieņēmu dienestu, kā arī no 2011.gada ar zvērinātiem notāriem par dokumentu nosūtīšanu. Tomēr normatīvajā aktā nav paredzēta šāda kārtība un tiesiskais pamats Pārvaldei uz šādu dokumentu pamata aktualizēt ziņas, līdz ar to nepieciešams papildināt Noteikumus ar jaunu 29.1 punktu paredzot, ja Latvijas Republikas diplomātiskajai vai konsulārajai pārstāvniecībai, zvērinātam notāram, Valsts sociālās apdrošināšanas aģentūrai, Valsts ieņēmumu dienestam, vai pašvaldības iestādei tiek uzrādīts vai to rīcībā nonāk dokuments, kas satur reģistrā iekļaujamās ziņas par Latvijas pilsoni, Latvijas nepilsoni, personu, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību, un attiecīgās ziņas reģistrā nav aktualizētas, tad attiecīgā iestāde nosūta ziņas Pārvaldei aktualizēšanai reģistrā.Izpildot Ministru kabineta 2014.gada 1.jūlija sēdes protokola Nr.36 57.§ 2.2.2.apakšpunktā doto uzdevumu, izstrādāts Ministru kabineta noteikumu projekts “Grozījumi Ministru kabineta 2009.gada 20.oktobra noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību”” (turpmāk – Grozījumi) (VSS-159), kurā tiek precizēts dzīvesvietas deklarācijas veidlapas tiesiskais pamats “īres līgums”, norādot to kā “rakstveida īres līgums”. Ievērojot minēto, Noteikumu 22.pielikumā pie dzīvesvietas deklarēšanas tiesiskā pamata tiek norādīts “rakstveida īres līgums”.  |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts var skart gandrīz visas personas, par kurām iekļautas ziņas Iedzīvotāju reģistrā. Mērķgrupas aptuvenais skaitliskais lielums ir 2 289 080. Pilsonības un migrācijas lietu pārvalde, pašvaldību iestādes, bāriņtiesas, Latvijas diplomātiskās un konsulārās pārstāvniecības ārvalstīs, Valsts sociālās apdrošināšanas aģentūra, Valsts ieņēmumu dienests, zvērināts notārs. |
| 2. | Tiesiskā regulējuma ietekme uz tautsaimniecību un administratīvo slogu | Ziņas par personas tiesisko pamatu dzīvot deklarētā dzīvesvietā Iedzīvotāju reģistrā tiks iekļautas līdz ar dzīvesvietas deklarēšanu, tādēļ papildu administratīvais slogs neradīsies.Iedzīvotāju reģistra likuma pārejas noteikumu 9.punktā (stāsies spēkā 2017.gada 1.jūlijā) noteikts, ka Latvijas pilsoņiem un Latvijas nepilsoņiem, kā arī personām, kuras Latvijā saņēmušas uzturēšanās atļauju, reģistrācijas apliecību vai pastāvīgās uzturēšanās apliecību ziņas par identifikācijas kodu, kas tām ārvalstī piešķirts līdz 2017.gada 30.jūnijam un kas ierakstīts kompetentas iestādes izsniegtā dokumentā, kurš ļauj personai uzturēties ārvalstī, sniedz Pilsonības un migrācijas lietu pārvaldei līdz 2020.gada 1.janvārim, līdz ar to personām būs pienākums sniegt ziņas aktualizēšanai, bet Pilsonības un migrācijas lietu pārvaldei šīs ziņas būs jāiekļauj Iedzīvotāju reģistrā.Personām mazināsies administratīvais slogs iesnieguma par aizliegumu vai atļauju izmantot savu ķermeni, audus un orgānus pēc nāves iesniegšanai, jo projekts paredz papildu veidus, kādos šādu iesniegumu varēs iesniegt. Dzimtsarakstu nodaļām un Latvijas diplomātiskajām un konsulārajām pārstāvniecībām ārvalstīs saistībā ar ziņu sniegšanu par Latvijas pilsoņa, Latvijas nepilsoņa, personas, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību, bērna dzimšanu, ja, reģistrējot tā dzimšanas faktu, netiek noteikts bērna tiesiskais statuss, administratīvais slogs neradīsies, jo minētās ziņas tiks iekļautas Iedzīvotāju reģistrā tiešsaistes datu pārraides režīmā no Civilstāvokļa aktu reģistrācijas informācijas sistēmas.Latvijas Republikas diplomātiskajai un konsulārajai pārstāvniecībai, zvērinātam notāram, Valsts sociālās apdrošināšanas aģentūrai, Valsts ieņēmumu dienestam un pašvaldības iestādei var rasties papildu slogs tās rīcībā esošo dokumentu pārsūtīšanai Pilsonības un migrācijas lietu pārvaldei ziņu aktualizēšanai Iedzīvotāju reģistrā var rasties papildu administratīvais slogs, tomēr ņemot vērā, ka šobrīd dokumenti aktualizēšanai tiek saņemti elektroniski, papildu administratīvais slogs būs neliels. Šādos gadījumos sabiedrības ieguvums būs lielāks, jo tiks nodrošināta aktuālo ziņu uzkrāšana Iedzīvotāju reģistrā, kā arī atsevišķos gadījumos personai nebūs jādodas uz Pilsonības un migrācijas lietu pārvaldi ziņu aktualizēšanai. |
| 3. | Administratīvo izmaksu monetārs novērtējums | Attiecībā uz ziņu sniegšanu par citas valsts piešķirto identifikācijas kodu:Personai:Ievērojot to, ka ne visās valstīs tiek piešķirts identifikācijas kods, mērķgrupas lielums varētu būt – 300 000 C1 (nokļūšanai Pilsonības un migrācijas lietu pārvaldē vai Latvijas diplomātiskajā vai konsulārajā pārstāvniecībā ārvalstīs) = (atalgojums 4,47 *euro*/h x 1 h) x 300 000 (personas gadā) = 1 341 000 *euro*C2 (veidlapas aizpildīšana) = (atalgojums 4,47 *euro*/h x 0,5h (aptuveni 30 min)) x 300 000 = 670 500 *euro*C (personai kopā) = C1 + C2 = 2 011 500 *euro*Iestādei:C (identifikācijas koda iekļaušana) = (atalgojums 5,09 *euro*/h x 0,5 h) x 300 000 (personas gadā) = 1 527 000 *euro*Attiecībā uz iestādes rīcībā esošo ziņu nosūtīšanu Pilsonības un migrācijas lietu pārvaldei aktualizēšanai:Aptuveno gadījumu skaits gadā varētu būt: 5 000Iestādei:C1 (dokumenta pārsūtīšana) = (atalgojums 5,09 *euro*/h x 0,16 h (vidēji 10 min, dokumenta iereģistrēšanai un pārsūtīšana vai noskenēšanai un nosūtīšanai) x 5 000 (personas gadā) = 4 072 *euro*C2 (ziņu aktualizēšana) = (atalgojums 5,09 *euro*/h x 0,5 h (dokumenta saņemšana un ziņu aktualizēšana) x 5 000 (personas gadā) = 12 725 *euro*C (iestādēm kopā) = C1 + C2 = 16 797 *euro*Personai:Pirms normatīvā regulējuma spēkā stāšanāsC1 (nokļūšanai iestādē vai pie zvērināta notāra pakalpojuma pieprasīšanai) = (atalgojums 4,47 *euro*/h x 1 h) x 5 000 (personas gadā) = 22 350 *euro*C2 (pavadītais laiks iestādē vai pie zvērināta notāra, uzzinot, ka pakalpojuma saņemšanai jāaktualizē ziņas Iedzīvotāju reģistrā) = (atalgojums 4,47 *euro*/h x 0,5h (aptuveni 30 min)) x 5 000 (personas gadā) = 11 175 *euro*C3 (nokļūšanai Pilsonības un migrācijas lietu pārvaldē) = (atalgojums 4,47 *euro*/h x 1 h) x 5 000 (personas gadā) = 22 350 *euro*C4 (iesnieguma un dokumenta iesniegšana) = (atalgojums 4,47 *euro*/h x 0,5h (aptuveni 30 min)) x 5 000 = 11 175 *euro*C (personām kopā) = C1 + C2 + C3 + C4 = 67 050 *euro*Pēc normatīvā regulējuma spēkā stāšanās C=0 |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projektā ietvertais regulējums saistīts ar:Ministru kabineta 2016.gada 21.jūnija noteikumiem Nr.387 “Grozījumi Ministru kabineta 2009.gada 20.oktobra noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību”” (stājās spēkā 2016.gada 1.jūlijā). |
| 2. | Atbildīgā institūcija | Iekšlietu ministrija, Pilsonības un migrācijas lietu pārvalde. |
| 3. | Cita informācija | Nav |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 10.februārī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde.Pašvaldību iestādes. Bāriņtiesas.Latvijas diplomātiskās un konsulārās pārstāvniecības.Zvērināti notāri.Valsts sociālās apdrošināšanas aģentūra.Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots esošo resursu ietvaros, papildus cilvēkresursi nav nepieciešami. |
| 3. | Cita informācija | Nav |

Anotācijas III, V sadaļa - Projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

05.07.2016. 08:01

2 210

Stone, 67219425

kristine.stone@pmlp.gov.lv